Yhdysvaltalaisen televisiosarjan "Breaking Badin" ensimmäinen tuotantokausi alkoi AMC-kanavalla 20. tammikuuta 2008 ja päättyi 9. maaliskuuta 2008. Suomessa kausi alkoi Nelosella 1. tammikuuta 2009 ja päättyi 12. helmikuuta 2009. Sen piti alun perin koostua yhdeksästä jaksosta, mutta käsikirjoittajien lakon vuoksi jaksoja tehtiin vain seitsemän. Kausi julkaistiin DVD:nä 24. helmikuuta 2009 alueella 1, 14. joulukuuta 2009 alueella 2 (johon kuuluu myös Suomi) ja 8. heinäkuuta 2009 alueella 4. Se koostuu seitsemästä noin 48 minuutin pituisesta jaksosta.